IPhone OS 3

Το iPhone OS 3 είναι η τρίτη έκδοση του λειτουργικού συστήματος iOS της Apple και είναι διάδοχος του iPhone OS 2. Το λειτουργικό σύστημα παρουσιάστηκε στις 17 Μαρτίου 2009 και κυκλοφόρησε στις 17 Ιουνίου 2009. Διάδοχός του ήταν το iOS 4, το οποίο κυκλοφόρησε στις 21 Ιουνίου 2010, αλλάζοντας το όνομα του λειτουργικού συστήματος από "iPhone OS" σε "iOS".Το iPhone OS 3 εισήγαγε ένα καθολικό παράθυρο διαλόγου για αποκοπή-αντιγραφή-επικόλληση, επιτρέποντας στους χρήστες την πιο εύκολη μεταφορά περιεχομένου. Επίσης, εισήγαγε το Spotlight, μια λειτουργία αναζήτησης για να μπορούν οι χρήστες να αναζητήσουν επαφές, emails ή εφαρμογές. Η Οθόνη Αφετηρίας επεκτάθηκε ώστε να υποστηρίζει μέχρι και 11 σελίδες, επιτρέποντας την εγκατάσταση μέχρι και 180 εφαρμογών. Η εφαρμογή "Μηνύματα" μπορούσε πλέον να υποστηρίξει μηνύματα MMS, ενώ η εφαρμογή "Κάμερα" μπορούσε να τραβήξει βίντεο σε συσκευές iPhone 3GS. Τέλος, προστέθηκε η εφαρμογή "Μαγνητόφωνο", η οποία επέτρεψε στους χρήστες να ηχογραφούν τη φωνή τους.

 Το iPhone OS 3 παρουσιάστηκε στις 19 Μαρτίου 2009, ενώ η πρώτη προέκδοση για τους προγραμματιστές κυκλοφόρησε την ίδια μέρα.Το iPhone OS 3 κυκλοφόρησε για το ευρύ κοινό στις 17 Ιουνίου 2009. 3.0.1 (7A400) Το iPhone OS 3.0.1 κυκλοφόρησε στις 31 Ιουλίου 2009, ως η πρώτη ενημέρωση του iPhone OS 3. Περιείχε διόρθωση για ένα πρόβλημα ασφαλείας σχετικά με την αποστολή SMS. 3.1 / 3.1.1 (7C144 / 7C145 / 7C146) Το iPhone OS 3.1 κυκλοφόρησε στις 9 Σεπτεμβρίου 2009 και ως iPhone OS 3.1.1. για το iPod Touch (3η Γενιά). Στη συγκεκριμένη ενημέρωση βελτιώθηκε και επεκτάθηκε η λειτουργία Genius, προστέθηκε η δυνατότητα αγοράς έτοιμων ringtones από το App Store, ενώ έγιναν και άλλες μικρές αλλαγές, όπως η δυνατότητα αποθήκευσης φωτογραφιών και βίντεο από την εφαρμογή "Μηνύματα". 3.1.2 (7D11) Το iPhone OS 3.1.2 κυκλοφόρησε στις 8 Οκτωβρίου 2009. Περιλάμβανε διορθώσεις για προβλήματα που προκαλούσαν διακοπές κατά τη χρήση δεδομένων, αλλά και crashes κατά τη διάρκεια αναπαραγωγής βίντεο. 3.1.3 (7E18) Το iPhone OS 3.1.3 κυκλοφόρησε στις 2 Φεβρουαρίου 2010 και ήταν η τελευταία έκδοση που υποστήριζε το iPhone (1ης Γενιάς) και το iPod Touch (1ης Γενιάς). Η ενημέρωση διόρθωσε προβλήματα τα οποία θα μπορούσαν να έχουν επιτρέψει σε hackers, την απομακρυσμένη εκτέλεση κώδικα στην συσκευή. 3.2 (7B367) Το iOS 3.2 κυκλοφόρησε στις 3 Απριλίου 2010, αποκλειστικά για το iPad. Περιλάμβανε βελτιώσεις, ώστε το λειτουργικό σύστημα να είναι εξατομικευμένο και για το μεγαλύτερο μέγεθος οθόνης του iPad. Κάποιες από τις αλλαγές ήταν η δυνατότητα χρήσης της Οθόνης Αφετηρίας σε οριζόντιο προσανατολισμό καθώς και η δυνατότητα τοποθέτησης μέχρι και 6 εφαρμογών στο Dock. 3.2.1 (7B405) Το iOS 3.2.1 κυκλοφόρησε στις 15 Ιουλίου 2010, αποκλειστικά για το iPad. Διόρθωσε ένα πρόβλημα σχετικά με τη συνδεσιμότητα WiFi. 3.2.2 (7B500) Το iOS 3.2.2 κυκλοφόρησε στις 11 Αυγούστου 2010, αποκλειστικά για το iPad. Διόρθωσε μια "τρύπα" ασφαλείας στο Safari, η οποία επέτρεπε τη δυνατότητα jailbreak. iTunes App Store Μηνύματα Ημερολόγιο Φωτογραφίες Κάμερα YouTube Μετοχές Χάρτες Καιρός Ρολόι Αριθμομηχανή Σημειώσεις Ρυθμίσεις Μαγνητόφωνο – μόνο στο iPhone 3GS Τηλέφωνο Mail Safari iPod Το iPhone OS 3 εισήγαγε ένα καθολικό παράθυρο διαλόγου για αποκοπή-αντιγραφή-επικόλληση, όταν οι χρήστες κάνουν διπλό άγγιγμα σε ένα κείμενο. Πιο συγκεκριμένα, η επιλογή "Επικόλληση" ενσωματώνει οτιδήποτε βρίσκεται στο πρόχειρο, στην επιλεγμένη περιοχή. Tο Spotlight είναι μια λειτουργία αναζήτησης για να μπορούν οι χρήστες να αναζητήσουν επαφές, emails, γεγονότα στο ημερολόγιο, αρχεία, πολυμέσα ή εφαρμογές. Είναι προσβάσιμο, σαρώνοντας δεξιά, στην Οθόνη Αφετηρίας. Η Οθόνη Αφετηρίας στο iPhone OS 3, υποστηρίζει μέχρι και 11 σελίδες, δηλαδή 180 εφαρμογές. Η εφαρμογή "Μηνύματα" λαμβάνει υποστήριξη για ενσωματωμένη αποστολή μηνυμάτων MMS, επιτρέποντας στους χρήστες να στέλνουν και να λαμβάνουν μηνύματα που περιέχουν εικόνες, επαφές, τοποθεσίες, ηχογραφήσεις και βίντεο. Η εφαρμογή "Κάμερα", πλέον, υποστηρίζει την εγγραφή βίντεο στο iPhone 3GS.Η εφαρμογή "Φωτογραφίες" διαθέτει ένα νέο κουμπί "Αντιγραφή", καθώς και τη δυνατότητα διαγραφής πολλαπλών φωτογραφιών. Το iPhone OS 3 προσέθεσε τη νέα εφαρμογή "Μαγνητόφωνο", η οποία επιτρέπει στους χρήστες να κάνουν εγγραφή τη φωνή τους. Επίσημη ιστοσελίδα στο Wayback Machine (αρχειοθετημένη στις 18 Αυγούστου 2009)